Utsikt over byen
**Silkeborg** er administrasjonssenter i Silkeborg kommune i Region Midtjylland i Danmark med 43 158 innbyggere (per 2014). Byen er hovedby i Silkeborg kommune og ligger i svært kupert terreng i det midtjyske sjøhøyland (?) omgitt av skogkledde bakker og med Gudenåen rennende tett ved indre by. Det går rutebåter til Silkeborgsøerne og Himmelbjerget fra den lille havnen og blant disse båtene er det gamle dampskipet «Hjejlen» nok den mest kjente.

Silkeborg har stasjon og ligger på jernbanestrekningen mellom Skanderborg og Herning. Den er imidlertid først og fremst kjent som «bilbyen» på grunn av sine mange bilforretninger som ligger rett ved Primærrute 15, som går gjennom den nordlige delen av byen.

Historie
--------

Torvet i Silkeborg, med det gamle rådhuset
Inntil 1662 ble Silkeborg len administrert fra Silkeborg slott. Slottet omtales så langt tilbake som på 1400-tallet. Lenet ble avløst av Silkeborg amt, som ble nedlagt i 1793. 

Silkeborgs byvåpen, 1900  
Silkeborg kirke
Silkeborgs nyere historie startet rundt 1844 da Michael Drewsen fikk tillatelse til å anlegge en papirfabrikk ved Gudenåen. Imidlertid er byens eldste bygning Silkeborg hovedgård fra 1767, som i dag inneholder Silkeborg Museum. 

Byen hadde imidlertid ikke utviklet seg særlig i de siste hundrede årene før Drewsen kom til byen. Jernbanens ankomst i 1871 satte ytterligere fart i utviklingen og det ble anlagt like gater og rette vinkler. 

Silkeborg rundt 1900
DS «Hjejlen»
Silkeborg havn ved Remstrup Å, med Hjejlebåtene, Hjejlekiosken og Teater- og Musikkhuset
I 1842–55 hørte Silkeborg inn under sogneforstanderskapet i den tilstøtende landkommunen. I 1846 fikk byen status som handelsplass. I 1855 ble *Silkeborg Handelsplads* en selvstendig kommune under Skanderborg amtsrådskrets. Kommunen ble skilt ut fra amtsrådskretsen i 1900 og 1. januar 1900 ble Silkeborg opphøyet til kjøpstad 
Etter kommunalreformens ikrafttreden i 2007 består Silkeborg kommune av de gamle Silkeborg, Gjern, Kjellerup og Them kommuner.

Silkeborg er kjent for
----------------------

* Silkeborg IF
* «Hjejlen»
* Tollundmannen
* Museum Jorn, Silkeborg
* Silkeborg ildfestregatta
* Sand Jensen
* Riverboat Jazzfestival
* AQUA ferskvannsakvarium
* Galerie Moderne
* Jyske Bank
* Midtjyllands Avis
* Helle Auto
* Papirfabrikken
* Dansk Automobil Byggeri (bussprodusent)
* Himmelbjerget
* Silkeborg Højskole

Kjente personer fra Silkeborg
-----------------------------

* Asger Jorn
* Lars Ytting Bak
* Dick Kaysø
* Jesper Asholt
* Thomas Bjørn
* John Gesager Nielsen

Vennskapsbyer
-------------

* Finlands flagg Nyslott
* Islands flagg Árborg
* Norges flagg Arendal
* Polens flagg Giżycko
* Sveriges flagg Kalmar
* Tysklands flagg Kaiserslautern
* USAs flagg Corona

Referanser
----------

1. ↑  Danmarks Statistik – BEF44: Folketal pr. 1. januar

Litteratur
----------

* Søren Olsen: *Danmarks Købstæder, 144 købstæder og andre gamle byer*, Politikens Forlag 2000. ISBN 87-567-6203-8

Eksterne lenker
---------------

* Hele byens portal Arkivert 13. november 2020 hos Wayback Machine.
* Dele af *Jubilæumsbogen Silkeborg 1846-1996* lagt på nettet Arkivert 13. april 2011 hos Wayback Machine.
* Dansk Center for Byhistorie - Silkeborg
* WikiSilkeborg Arkivert 11. februar 2014 hos Wayback Machine.

Portal: Danmark

|  |  |
| --- | --- |
| Oppslagsverk/autoritetsdata | Store norske leksikon **·** Store Danske Encyklopædi **·** Encyclopædia Britannica **·** VIAF **·** GND **·** LCCN **·** BNF **·** BNF (data) **·** NKC **·** GeoNames **·** MusicBrainz
 |